कोरोना अपडेट : दिल्ली-एनसीआर में बढ़ते कोरोना के मामले
दिल्ली: देश की राजधानी दिल्ली और उससे सटे इलाकों में कोरोना के मामले लगातार बढ़ते जा रहे हैं। स्वास्थ्य मंत्रालय द्वारा आज शुक्रवार, 15 अप्रैल को जारी आंकड़ों के अनुसार देश में 24 घंटों में कोरोना के 949 नए मामले सामने आए हैं। इनमे से क़रीब 35 फ़ीसदी यानी 325 नए मामले अकेले दिल्ली से सामने आए हैं। दिल्ली के स्कूलों में भी बच्चे कोरोना पॉजिटिव निकल रहे हैं। और हाल ही में नोएडा और गाजियाबाद के स्कूल में टीचर्स और स्टूडेंट्स कोरोना पॉजिटिव पाए गए हैं। जिसको देखते हुए प्रशासन ने ऑनलाइन क्लासेस शुरू करने के आदेश जारी कर दिए हैं। वहीं दिल्ली के स्कूलों में कोरोना के बढ़ते मामलों को देखते हुए दिल्ली के डिप्टी चीफ मिनिस्टर मनीष सिसोदिया आज से दिल्ली के स्कूलो के लिए नई कोविड गाइडलाइंस जारी करेगें।
पिछले कुछ दिनों से देश के कुछ राज्यों में कोरोना के मामलों में तेजी से बढ़ोतरी देखी गयी है। जिनमें दिल्ली में कोरोना के मामलों में सबसे तेजी से बढ़ोतरी हुई है। वहीं महाराष्ट्र में भी धीरे धीरे कोरोना के मामले बढ़ रहे हैं। साथ ही हरियाणा और उत्तर प्रदेश में कुछ दिनों से नए मामले बढ़े हैं। जैसा कि नीचे चित्र में दिखाया गया है।
इसके अलावा बीते दिन कोरोना से 6 मरीज़ों की मौत हुई है। साथ ही इसी बीच देश भर में कोरोना से पीड़ित 810 मरीज़ों को ठीक किया गया है। और एक्टिव मामलों में आज दूसरे दिन भी 133 मामलों की बढ़ोतरी हुई हैं।
देश में कोरोना संक्रमण के मामलों की संख्या बढ़कर 4 करोड़ 30 लाख 39 हज़ार 972 हो गयी है। जिनमें से अब तक 5 लाख 21 हज़ार 743 लोगों की मौत हो चुकी है। वहीं देश में कोरोना से पीड़ित 98.76 फ़ीसदी यानी 4 करोड़ 25 लाख 7 हजार 38 मरीज़ों को ठीक किया जा चुका है। और एक्टिव मामलों की संख्या बढ़कर 0.03 फ़ीसदी यानी 11 हज़ार 191 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 86 करोड़ 30 लाख 62 हज़ार 546 डोज दी जा चुकी हैं। जिनमें से 6 लाख 66 हज़ार 660 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 83 करोड़ 11 लाख 77 हज़ार 370 सैंपलों की जांच की जा चुकी है। जिनमें से 3 लाख 67 हज़ार 213 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 949 नए मामले दर्ज किए गए हैं। जिनमें दिल्ली से 325 मामले, हरियाणा से 170 मामले, महाराष्ट्र से 103 मामले, उत्तर प्रदेश से 90 मामले, मिज़ोरम से 61 मामले, कर्नाटक से 45 मामले, तमिलनाडु से 25 मामले, तेलंगाना से 19 मामले, राजस्थान से 16 मामले, पश्चिम बंगाल से 15 मामले, मणिपुर से 13 मामले, ओड़िशा, गुजरात और पंजाब से 11-11 मामले सामने आए हैं।
साथ ही, उत्तराखंड से 8 मामले, जम्मू और कश्मीर से 6 मामले, आंध्र प्रदेश से 5 मामले, बिहार और चंडीगढ़ से 3-3 मामले, मध्य प्रदेश, हिमाचल प्रदेश और झारखण्ड से 2-2 मामले और एक-एक मामला गोवा, पुडुचेरी और सिक्की से सामने आया है। बीते दिन छत्तीसगढ़, असम, त्रिपुरा, मेघालय, अरुणाचल प्रदेश, नागालैंड, लद्दाख, लक्षद्वीप, अंडमान और निकोबार द्वीप समूह और दादरा नगर हवेली और दमन दीव से कोई भी केस सामने नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva